cometadata/datacite-titles-descriptions-related-identifiers huggingface dataset:
DOI: 10.14457/tu.the.2016.1369
title: การศึกษาสภาพปัญหาการติดตามประเมินผลการใช้จ่ายเงินของพรรคการเมืองที่ได้รับการสนับสนุนจากกองทุนเพื่อการพัฒนาพรรคการเมือง

description: การศึกษาสภาพปัญหาการติดตามประเมินผลการใช้จ่ายเงินของพรรคการเมืองที่ได้รับการสนับสนุนจากกองทุนเพื่อการพัฒนาพรรคการเมือง เป็นการศึกษากระบวนการในการติดตามประเมินผลการใช้จ่ายเงินของพรรคการเมืองตามมาตรา 75 แห่งพระราชบัญญัติประกอบรัฐธรรมูญว่าด้วยพรรคการเมือง พ.ศ. 2550 และแก้ไขเพิ่มเติม (ฉบับที่ 2) พศ. 2554 ว่ามีปัญหาอุปสรรคอย่างไรและสาเหตุของปัญหาเหล่านั้นคืออะไรพร้อมเสนอแนวทางการแก้ไขปัญหาเหล่านั้น ซึ่งมีวัตถุประสงค์ในการศึกษาเพื่อ (1) ศึกษากระบวนการการติดตามประเมินผลของกองทุนเพื่อการพัฒนาพรรคการเมืองในปัจจุบัน (2) ศึกษาปัญหาและสาเหตุที่เกิดขึ้นในการติดตามประเมินผล (3) เสนอแนะแนวทางการแก้ไขปัญหาที่เกี่ยวกับการติดตามประเมินผลของกองทุนเพื่อการพัฒนาพรรคการเมืองให้มีประสิทธิภาพและประสิทธิผลมากขึ้น โดยใช้ระเบียบวิธีวิจัยเชิงคุณภาพ จากทั้งการศึกษาจากเอกสารที่เกี่ยวข้องและการสัมภาษณ์โดยใช้แบบสอบถามปลายเปิด ในการแสวงหาข้อมูล จากการศึกษาปัญหาและอุปสรรคในการติดตามประเมินผลการใช้จ่ายเงินของพรรคการเมืองที่ได้รับการสนับสนุนจากกองทุนเพื่อการพัฒนาพรรคการเมือง พบว่า กองทุนเพื่อการพัฒนาพรรคการเมืองได้กำหนดยุทธศาสตร์รวมถึงระบบในการติดตามประเมินผลสำหรับเป็นแนวทางในการติดตามประเมินการใช้จ่ายเงินของพรรคการเมืองที่ได้รับการสนับสนุนจากกองทุนเพื่อการพัฒนาพรรคการเมืองได้อย่างชัดเจนและเป็นรูปธรรมแล้ว แต่ปัญหาและอุปสรรคส่วนใหญ่เกิดขึ้นจากการ ปฏิบัติงานของทั้งเจ้าหน้าที่ของสำนักงานคณะกรรมการการเลือกตั้งและบุคคลากรของพรรคการเมือง กล่าวคือ ขาดความรู้ความเข้าใจในการเขียนแผนงาน โครงการ, การวิเคราะห์แผนงาน โครงการ, ความรู้ความเข้าในการแสวงหาสารสนเทศที่สำคัญต่อการประเมินผล รวมถึงทัศนคติในทางลบที่มีต่อกันและกัน เป็นต้น ซึ่งปัจจัยเหล่านี้ส่งผลให้การติดตามประเมินผลมีความเบี่ยงเบนไปเพื่อให้การติดตามประเมินผลการใช้จ่ายเงินของพรรคการเมืองที่ได้รับการสนับสนุนจากกองทุนเพื่อการพัฒนาพรรคการเมืองมีประสิทธิภาพ ประสิทธิผล และสามารถนำผลจากการประเมินไปใช้ต่อโดยไม่เบี่ยงเบน กองทุนเพื่อการพัฒนาพรรคการเมืองจะต้องเร่งพัฒนาศักยภาพของเจ้าหน้าที่ของสำนักงานคณะกรรมการการเลือกตั้งให้มีความเชี่ยวชาญในการวิเคราะห์แผนงาน โครงการและการแสวงหาข้อมูลเพื่อใช้ในการติดตามประเมินผล รวมถึงการสร้างความเข้าใจกับพรรคการเมืองเกี่ยวกับการเขียนแผนงาน โครงการให้ตอบสนองต่อยุทธศาสตร์ของกองทุนเพื่อการพัฒนาพรรคการเมืองอย่างแท้จริง และสร้างทัศนคติในเชิงบวกต่อการติดตามประเมินผล เพื่อให้ได้มาซึ่งข้อมูลที่ถูกต้อง และเป็นประโยชน์ต่อการนำผลการประเมินมาพัฒนาปรับปรุงการดำเนินงานของกองทุนเพื่อการพัฒนาพรรคการเมืองต่อไป
DOI: 10.14457/tu.the.2016.1370
title: การบริหารจัดการนโยบายการลดปริมาณมูลฝอยของกรุงเทพมหานคร

description: การค้นคว้าอิสระนี้เป็นการศึกษาการบริหารจัดการนโยบายการลดปริมาณมูลฝอยของกรุงเทพมหานครมีวัตถุประสงค์เพื่อศึกษารูปแบบการบริหารจัดการนโยบายการลดปริมาณมูลฝอยของกรุงเทพมหานคร เพื่อศึกษาปัจจัยที่ส่งผลต่อความสำเร็จในการดำเนินนโยบาย และเพื่อนำเสนอข้อเสนอแนะทางนโยบาย  โดยใช้วิธีการศึกษาเชิงคุณภาพ ทำการศึกษากลุ่มตัวอย่าง 2 กลุ่ม ได้แก่ 1) กลุ่มผู้บริหารและข้าราชการของกรุงเทพมหานครใช้วิธีการสัมภาษณ์เป็นเครื่องมือในการเก็บรวบรวมข้อมูลมาวิเคราะห์ถึงเนื้อหาสาระ การถ่ายทอดนโยบาย การนำนโยบายการลดปริมาณ มูลฝอยของกรุงเทพมหานครไปสู่การปฏิบัติ ตลอดจนปัจจัยที่ส่งผลต่อการบริหารจัดการ ซึ่งได้แก่ แนวคิดผู้บริหาร บทบาทและหน้าที่ของหน่วยงานที่เกี่ยวข้อง ทัศนคติของผู้ปฏิบัติงาน รูปแบบการบริหารจัดการ และทรัพยากรที่ใช้ในการดำเนินการ 2) กลุ่มประชาชน โดยใช้วิธีการสัมภาษณ์เพื่อรวบรวมข้อมูลมาวิเคราะห์ถึงการมีส่วนร่วมของประชาชนในการดำเนินนโยบายการลดปริมาณมูลฝอยของกรุงเทพมหานครในเขตที่เป็นกลุ่มตัวอย่างการศึกษาได้แก่ เขตดุสิตและเขตตลิ่งชันการศึกษาพบว่า การบริหารจัดการนโยบายการลดปริมาณขยะมูลฝอยของกรุงเทพมหานครจะถูกถ่ายทอดลงไปดำเนินการในพื้นที่เขตซึ่งมีปัจจัยที่เข้ามาเกี่ยวข้องและส่งผลต่อความสำเร็จของนโยบาย ได้แก่ 1) แนวคิดผู้บริหารที่เปิดโอกาสให้ประชาชนเข้ามามีส่วนร่วมในการดำเนินงาน 2) ทัศนคติของผู้ปฏิบัติงานที่เน้นการมีส่วนร่วมของประชาชน ชุมชน และหน่วยงานภายนอก ซึ่งกระตุ้นให้เกิดความร่วมมือ ร่วมใจ 3) การบริหารจัดการที่ให้ความสำคัญกับความร่วมมือ ทั้งหน่วยงานภายในและภายนอก และการแสวงหาความร่วมมือจากหน่วยงานภายนอกเพื่อมาเป็นเครือข่ายในการดำเนินนโยบาย 4) การมีส่วนร่วมของประชาชน การรับรู้และมีส่วนร่วมในนโยบาย ลดปริมาณขยะมูลฝอยมีผลมาจากการจัดกิจกรรมต่างๆ อย่างต่อเนื่องในพื้นที่เพื่อสร้างการรับรู้ของประชาชน ดังนั้นจึงควรมีการปรับทัศนคติในการทำงานของบุคลากรกรุงเทพมหานครให้รับเอาแนวคิดการจัดการปกครอง(Governance) ที่เน้นการทำงานแบบมีส่วนร่วม เปิดโอกาสให้ทุกภาคส่วนเข้ามามีส่วนร่วมในการดำเนินนโยบายต่าง ๆ ของกรุงเทพมหานครให้มากขึ้น
DOI: 10.14457/tu.the.2016.1372
title: ปัจจัยภายในที่ส่งผลต่อประสิทธิผลการเบิกจ่ายงบประมาณประจำปีของสำนักการศึกษา กรุงเทพมหานคร

description: การค้นคว้าอิสระเรื่อง “ปัจจัยภายในที่ส่งผลต่อประสิทธิผลการเบิกจ่ายงบประมาณประจำปีของสำนักการศึกษา กรุงเทพมหานคร" มีวัตถุประสงค์การเพื่อศึกษาระดับประสิทธิผลการเบิกจ่ายงบประมาณประจำปีของสำนักการศึกษา เพื่อวิเคราะห์ปัจจัยภายในที่ส่งผลต่อประสิทธิผลการเบิกจ่ายงบประมาณประจำปีของสำนักการศึกษา กรุงเทพมหานคร และเพื่อนำผลการศึกษามาใช้เป็นข้อเสนอแนะแนวทางการแก้ไขปัญหาอุปสรรคการเบิกจ่ายงบประมาณของสำนักการศึกษาไม่เป็นไปตามเป้าหมาย โดยการวิจัยเชิงปริมาณ ซึ่งใช้แบบสอบถาม (Questionnaire) ในการเก็บรวบรวมข้อมูลจากเจ้าหน้าที่ซึ่งมีส่วนเกี่ยวข้องกับกระบวนการเบิกจ่ายงบประมาณ จำนวน 89 คน ผลการวิจัยพบว่าประสิทธิผลการเบิกจ่ายงบประมาณประจำปีของสำนักการศึกษา กรุงเทพมหานคร โดยความเห็นของเจ้าหน้าที่ผู้ปฏิบัติงานอยู่ในระดับมากที่สุด ซึ่งกระบวนการเบิกจ่ายประกอบด้วย การจัดทำงบประมาณ การขออนุมัติเงินงวด การจัดหาพัสดุ การตรวจสอบและเบิกจ่ายเงิน รวมถึงผลสำเร็จขององค์การนั้น เป็นไปตามที่หลักเกณฑ์กำหนดไว้ สำหรับปัจจัยภายในที่ส่งผลต่อประสิทธิผลการเบิกจ่ายงบประมาณประจำปีของสำนักการศึกษา กรุงเทพมหานคร ประกอบด้วย ด้านระบบปฏิบัติงาน ทักษะความรู้ความสามารถ รูปแบบการบริหารจัดการ บุคลากรและวัฒนธรรมองค์กร ผลการทดสอบทางสถิติพบว่า ปัจจัยทั้ง 5 ด้านส่งผลต่อประสิทธิผลการเบิกจ่ายงบประมาณประจำปีของสำนักการศึกษา กรุงเทพมหานคร อย่างมีนัยสำคัญทางสถิติที่ระดับ 0.01จากผลการวิจัยนำไปสู่ข้อเสนอแนะในการแก้ไขปัญหาในเรื่อง ขั้นตอนการจัดทำ  ข้อกำหนดของผู้ว่าจ้างหรือ Term of Reference (TOR) มีผู้ทักท้วงในรายละเอียดนั้น สำนักการศึกษาต้องแต่งตั้งบุคลากรผู้จัดทำ ซึ่งเป็นผู้มีทักษะ ความรู้ความสามารถในงานด้านพัสดุ และในเรื่องกระบวนการจัดซื้อจัดจ้างที่ซ้ำซ้อนนั้น ต้องให้มีการใช้ความรู้และวิธีการเกี่ยวกับการรื้อปรับกระบวนงาน (Re-engineering)
DOI: 10.14457/tu.the.2016.1373
title: ความรู้ความเข้าใจเกี่ยวกับอาชีวอนามัยและความปลอดภัยในการทำงานของพนักงานเก็บขนมูลฝอย สำนักงานเขตคลองเตย กรุงเทพมหานคร

description: การพัฒนาเศรษฐกิจและสังคมของประเทศไทย มีการพัฒนาด้านธุรกิจอุตสาหกรรมและเตรียมการเพื่อรองรับความเจริญไม่สามารถพัฒนาทันต่อเหตุการณ์ งานด้านการคุ้มครองป้องกันด้านสุขภาพอนามัยและดูแลด้านความปลอดภัยของคนงาน หรือผู้ประกอบการอาชีพทั้งมวลโดยเฉพาะงานด้านอาชีวอนามัยและความปลอดภัย การค้นคว้าอิสระครั้งนี้มีวัตถุประสงค์เพื่อศึกษาปัจจัยส่วนบุคคลมีผลต่ออาชีวอนามัยและความปลอดภัยในการทำงานและเพื่อศึกษาปัญหาและข้อเสนอแนะเกี่ยวกับอาชีวอนามัยและความปลอดภัยในการทำงาน กลุ่มตัวอย่างที่ใช้ในการวิจัยครั้งนี้เป็นพนักงานเก็บขนมูลฝอย สำนักงานเขตคลองเตย จำนวน 144 คน ค่าสถิติที่ใช้คำนวณหาค่าร้อยละ ค่าเฉลี่ย ค่าเบี่ยงเบนมาตรฐานการวิเคราะห์สถิติโดยใช้ t-test และวิเคราะห์ค่าสถิติโดยใช้ F-test ผลการวิจัยพบว่า ตัวแปรที่มีผลต่อความรู้ความเข้าใจเกี่ยวกับอาชีวอนามัยในภาพรวม เช่น อายุ ดำรงตำแหน่ง ระยะเวลาการทำงาน การดื่มสุรา     การสูบบุหรี่ โรคประจำตัว และตัวแปรที่ไม่มีผลต่อความรู้ความเข้าใจเกี่ยวกับอาชีวอนามัยในภาพรวม เช่น ระดับการศึกษา สถานภาพ ตัวแปรที่มีผลต่อความรู้ความเข้าใจเกี่ยวกับสภาพแวดล้อมในการทำงานในภาพรวม เช่น อายุ ดำรงตำแหน่ง ระยะเวลาการทำงาน การดื่มสุรา การสูบบุหรี่ โรคประจำตัว และตัวแปรที่ไม่มีผลต่อความรู้ความเข้าใจเกี่ยวกับความปลอดภัยในการทำงานในภาพรวม เช่น ระดับการศึกษา สถานภาพ ผลการวิจัยเสนอแนะ คือ การจัดการความรู้อย่างต่อเนื่อง การถ่ายทอดองค์ความรู้ให้แก่ลูกจ้างตำแหน่งอื่น ๆ ในหน่วยงาน จัดทำคู่มืออาชีวอนามัยและความปลอดภัยในการทำงาน
DOI: 10.5281/zenodo.1312360
title: New Azo-DMOF-1 MOF as a photo-responsive low-energy CO2 adsorbent and its exceptional CO2/N2 separation performance in mixed matrix membranes

description: Data repository for manuscript, published in <em>ACS Applied Materials & Interfaces</em>, <strong>2018</strong>, <em>10</em> (40), pp 34291–34301, http://dx.doi.org/10.1021/acsami.8b12261

<strong>Abstract</strong>

A new generation-2 light-responsive metal–organic framework (MOF) has been successfully synthesized using Zn as the metal source and both 2-phenyldiazenyl terephthalic acid and 1,4-diazabicyclo[2.2.2]octane (DABCO) as the ligands. It was found that Zn-azo-dabco MOF (Azo-DMOF-1) exhibited a photoresponsive CO<sub>2</sub> adsorption both in static and dynamic condition because of the presence of azobenzene functionalities from the ligand. Further application of this MOF was evaluated by incorporating it as a filler in a mixed matrix membrane for CO<sub>2</sub>/N<sub>2</sub> gas separation. Matrimid and polymer of intrinsic microporosity-1 (PIM-1) were used as the polymer matrix. It was found that Azo-DMOF-1 could enhance both the CO<sub>2</sub> permeability and selectivity of the pristine polymer. In particular, the Azo-DMOF-1–PIM-1 composite membranes have shown a promising performance that surpassed the 2008 Robeson Upper Bound.
DOI: 10.5517/ccdc.csd.cc1npv8g
title: CCDC 1540336: Experimental Crystal Structure Determination

description: Related Article: HSIN-HUI LIN|2018|CSD Communication|||
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.14457/tu.the.2016.1374
title: การทบทวนมาตรการในการป้องกันและแก้ไขปัญหาการกระทำความรุนแรงต่อผู้สูงอายุ

description: ประเทศไทยเข้าสู่ “สังคมสูงวัย” (Aged society) ตั้งแต่ พ.ศ. 2548 และจะกลายเป็น “สังคมสูงวัยอย่างสมบูรณ์” (Complete aged society) ในราว พ.ศ. 2564 และมีการคาดว่าจะกลายเป็น “สังคมสูงวัยระดับสุดยอด” (Super aged society) ประมาณ พ.ศ. 2574 ซึ่งผู้สูงอายุนับเป็นกลุ่มเปราะบาง เพราะสภาพร่างกายมีข้อจำกัดในการเคลื่อนไหว โดยเฉพาะเมื่อมีโรคประจำตัว ผู้สูงอายุมักมีสภาพจิตใจที่อ่อนไหว ยากที่จะปรับตัวและเป็นกลุ่มเสี่ยงต่อการถูกกระทำความรุนแรงและการถูกทอดทิ้งจากครอบครัวและผู้ดูแล โดยประเทศไทยมีหน่วยงานที่ดำเนินมาตรการในการแก้ไขปัญหาการกระทำความรุนแรงและการทอดทิ้งผู้สูงอายุ ซึ่งเป็นที่มาของการค้นคว้าอิสระเล่มนี้ โดยได้ทำการศึกษาถึง สถานการณ์ปัญหาการกระทำความรุนแรงและการทอดทิ้งผู้สูงอายุ และทบทวนมาตรการ แนวทางการแก้ไขปัญหาการกระทำความรุนแรงและการทอดทิ้งผู้สูงอายุของภาครัฐในปัจจุบันรวมถึงการให้ข้อเสนอแนะแนวทางในการจัดการแก้ไขปัญหาการกระทำความรุนแรงและการทอดทิ้งผู้สูงอายุ เพื่อนำไปปรับใช้ในการคุ้มครองผู้สูงอายุจากการถูกกระทำความรุนแรงในอนาคตจากการศึกษาพบว่า สถานการณ์ความรุนแรงต่อผู้สูงอายุทั่วโลกเพิ่มขึ้นอย่างต่อเนื่อง ตามจำนวนผู้สูงอายุที่เพิ่มขึ้นอย่างรวดเร็ว สำหรับประเทศไทย พบว่า ความรุนแรงต่อผู้สูงอายุยังคงเป็นปัญหาที่ซ้อนเร้น ขาดการรายงานสภาพปัญหาที่แท้จริง รวมทั้งขาดการรับรู้จากประชาชนและสังคม นอกจากนี้ ข้อมูลและสถิติเกี่ยวกับผู้สูงอายุยังกระจัดกระจายอยู่ตามหน่วยงานที่ให้บริการด้านผู้สูงอายุ และขาดการเก็บรวบรวมข้อมูลอย่างเป็นระบบ ทำให้ไม่มีแหล่งข้อมูลกลางที่สามารถนำมาใช้วิเคราะห์สถานการณ์ด้านผู้สูงอายุอย่างครอบคลุมได้ อย่างไรก็ตาม จากการให้บริการของศูนย์ช่วยเหลือสังคม สายด่วน 1300 พบว่า ประเภทของการกระทำความรุนแรงต่อผู้สูงอายุที่พบบ่อยที่สุด คือ การทอดทิ้งผู้สูงอายุ (Neglect) รองลงมา คือ การกระทำความรุนแรงทางจิตใจ (Physiological Abuse) และ การกระทำความรุนแรงทางกายภาพ (Physical Abuse) ตามลำดับ โดยผู้สูงอายุที่ถูกกระทำความรุนแรงส่วนใหญ่นั้น ถูกกระทำความรุนแรงโดยบุคคลในครอบครัว ซึ่งผู้สูงอายุกลุ่มเสี่ยงต่อการถูกกระทำความรุนแรง คือ กลุ่มผู้สูงอายุในครอบครัวที่มีรายได้น้อย (ฐานะยากจน) กลุ่มผู้สูงอายุที่มีปัญหาด้านสุขภาพอนามัยและสุขภาพจิต และ กลุ่มผู้สูงอายุในครอบครัวที่มีประวัติการใช้สารเสพติด/ติดสุรา หรือมีปัญหาสุขภาพจิตซึ่งประเทศไทยมีความพยายามในการแก้ไขปัญหาการกระทำความรุนแรงต่อผู้สูงอายุ โดยมีการกำหนดนโยบายการคุ้มครองและส่งเสริมสวัสดิการของผู้สูงอายุไว้ตามพระราชบัญญัติผู้สูงอายุ พ.ศ. 2546 รวมทั้ง มีการออกมาตรการด้านกฎหมายหลายฉบับที่สามารถนำมาปรับใช้ในการดำเนินการต่อผู้สูงอายุที่ถูกกระทำความรุนแรง แต่ทว่าก็ไม่มีกฎหมายที่ให้ความคุ้มครองผู้สูงอายุเป็นการเฉพาะ ประกอบกับกฎหมายของประเทศไทยจะเน้นไปที่การคุ้มครองและเยียวยาผู้สูงอายุ เมื่อความรุนแรงต่อผู้สูงอายุเกิดขึ้นแล้ว ซึ่งเป็นการแก้ไขปัญหาเชิงรับ แต่หากพิจารณาในเชิงรุก มาตรการกฎหมายของประเทศไทยยังคงขาดความชัดเจนและมาตรการในการป้องกันไม่ให้เกิดการกระทำความรุนแรงต่อผู้สูงอายุ รวมทั้งก้าวไม่ทันกับสภาพปัญหา ทั้งนี้ เพื่อให้ตอบสนองต่อปัญหาการกระทำความรุนแรงต่อผู้สูงอายุที่มีความรุนแรงของปัญหาเพิ่มขึ้นตามโครงสร้างประชากร จึงควรมีการปรับปรุง หรือ พัฒนากฎหมายให้มีความทันสมัยและเกิดประสิทธิภาพในการคุ้มครองผู้สูงอายุ รวมทั้งพยายามขับเคลื่อนงานด้านผู้สูงอายุให้เป็นวาระระดับชาติโดยอาศัยความร่วมมือของทุกภาคส่วน ทั้งภาครัฐ ภาคเอกชน และภาคประชาสังคมในการดำเนินการต่อไป
DOI: 10.14457/tu.the.2016.1375
title: ปัจจัยความสำเร็จ และความล้มเหลวในการบริหารจัดการเรื่องร้องเรียนร้องทุกข์ของกรุงเทพมหานคร: กรณีศูนย์รับแจ้งทุกข์ 1555

description: การค้นคว้าอิสระเรื่อง “ปัจจัยความสำเร็จ และความล้มเหลวในการบริหารจัดการเรื่องร้องเรียนร้องทุกข์ของกรุงเทพมหานคร: กรณีศูนย์รับแจ้งทุกข์ 1555” มีวัตถุประสงค์ในการศึกษากระบวนงานของศูนย์รับแจ้งทุกข์ และหน่วยงานในสังกัดกรุงเทพมหานครในการแก้ไขปัญหาเรื่องร้องเรียนร้องทุกข์ และปัจจัยที่ส่งผลต่อความสำเร็จและความล้มเหลวในการบริหารจัดการเรื่องร้องเรียนร้องทุกข์ในการให้บริการประชาชน เพื่อเสนอแนวทางในการปรับปรุง พัฒนา และเพิ่มประสิทธิภาพในการบริหารจัดการเรื่องร้องเรียนร้องทุกข์ของศูนย์รับแจ้งทุกข์ของกรุงเทพมหานคร  ทั้งนี้ ความสำเร็จของการนำนโยบายไปปฏิบัติขึ้นอยู่กับองค์การที่เกี่ยวข้อง ดังนั้นจึงมุ่งเน้นศึกษาสมรรถนะขององค์การ และการวิจัยครั้งนี้เป็นการวิจัยเชิงคุณภาพ  ซึ่งศึกษาจากเอกสารและการสัมภาษณ์เชิงลึกของผู้บริหารและเจ้าหน้าที่ของหน่วยงานเกี่ยวข้อง ผลการศึกษาพบว่า 1. กระบวนงานของการแก้ไขปัญหาเรื่องร้องเรียนร้องทุกข์ของศูนย์รับแจ้งทุกข์ฯ พบว่า ศูนย์รับแจ้งทุกข์ฯ มีกระบวนการดำเนินงาน ดังนี้ 1) รับเรื่องรับเรื่องร้องเรียนร้องทุกข์ 3 ช่องทาง ได้แก่ ทางโทรศัพท์ หมายเลข 1555 (Call Center) ทางอินเทอร์เน็ต (Internet) และหน่วยงานภายนอก 2) ส่งเรื่องที่ได้รับแจ้งไปยังหน่วยงานที่รับผิดชอบของกรุงเทพมหานคร 3) ศูนย์รับแจ้งทุกข์ฯจะติดตามผลการแก้ไขปัญหาภายในระยะเวลาที่กำหนด 4) แจ้งผู้ร้องเรียนทราบผลการดำเนินการ 2. ปัจจัยที่ส่งผลต่อความสำเร็จในการบริหารจัดการเรื่องร้องเรียนร้องทุกข์ พบว่ามีปัจจัยดังนี้  1) โครงสร้างและอำนาจหน้าที่ที่ชัดเจน 2) เจ้าหน้าที่ของกรุงเทพมหานครที่ดำเนินการแก้ปัญหามีความรู้และความเข้าใจในการปฏิบัติงานเป็นอย่างดี  3)  หน่วยงานของกรุงเทพมหานครมีความพร้อมด้านเทคนิคในการแก้ไขปัญหา เช่น อุปกรณ์ เครื่องมือ บุคลากร งบประมาณ เป็นต้น  4)  มีการวัดผลการปฏิบัติงานในการแก้ไขเรื่องร้องเรียนร้องทุกข์ของหน่วยงาน 5)  ผู้บริหารให้ความสำคัญในการแก้ปัญหาเรื่องร้องเรียน 3. ปัจจัยที่ส่งผลต่อความล้มเหลวในการบริหารจัดการเรื่องร้องเรียนร้องทุกข์ พบว่า มีปัจจัยดังนี้ 1) เทคโนโลยีในการใช้งานไม่ทันสมัย  2) เจ้าหน้าที่ของศูนย์ กทม. 1555 (Call Center) ซึ่งเป็นเจ้าหน้าที่ของบริษัทเอกชนผู้รับจ้าง มีหน้าที่รับ-ส่ง เรื่องร้องเรียนร้องทุกข์จากประชาชน ยังขาดความรอบรู้และความเข้าใจในภารกิจของกรุงเทพมหานคร 3) มีข้อจำกัดเกี่ยวกับระเบียบและกฎหมายที่เกี่ยวข้องในการแก้ไขปัญหา 4) เรื่องร้องเรียนที่ไม่ได้อยู่ในอำนาจหน้าที่ของกรุงเทพมหานคร  ดังนั้น เพื่อเพิ่มประสิทธิภาพในการบริหารจัดการเรื่องร้องเรียนร้องทุกข์ ของศูนย์รับแจ้งทุกข์ กรุงเทพมหานคร ผู้ศึกษาจึงเสนอว่า 1) ควรให้กองงานผู้ตรวจราชการกรุงเทพมหานคร สำนักปลัดกรุงเทพมหานคร เป็นหน่วยงานที่ตรวจติดตามผลการดำเนินการแก้ไขเรื่องร้องเรียนร้องทุกข์ของหน่วยงานในสังกัดกรุงเทพมหานครอีกทางหนึ่ง 2) ศูนย์รับแจ้งทุกข์ฯ ควรมีการจัดการความรู้ในองค์การ (KM) เพื่อใช้เป็นแนวทางในการปฏิบัติงาน  3) กรุงเทพมหานครควรสนับสนุนงบประมาณในการพัฒนาเทคโนโลยีที่ทันสมัย 4) ศูนย์รับแจ้งทุกข์ฯ ควรกำหนดมาตรฐานในการปฏิบัติงานการแก้ไขเรื่องร้องเรียนร้องทุกข์ให้ชัดเจน ในแต่ละประเภทของเรื่องร้องเรียน 5) ควรกำหนดแนวทางการรายงานผลการแก้ไขเรื่องร้องเรียนให้ชัดเจน
DOI: 10.14457/tu.the.2016.1376
title: ปัจจัยที่ส่งผลต่อการก่อหนี้นอกระบบ: กรณีศึกษาบุคลากรสังกัดกรมส่งเสริมการปกครองส่วนท้องถิ่น ในเขตอำเภอเมืองปทุมธานี จังหวัดปทุมธานี

description: การศึกษาปัจจัยที่ส่งผลต่อการก่อหนี้นอกระบบ กรณีศึกษาบุคลากรสังกัดกรมส่งเสริมการปกครองส่วนท้องถิ่น ในเขตอำเภอเมืองปทุมธานี จังหวัดปทุมธานี มีวัตถุประสงค์เพื่อศึกษาปัจจัยที่ส่งผลต่อการก่อหนี้นอกระบบ สาเหตุและผลกระทบที่เกิดจากการเป็นหนี้นอกระบบ และนำเสนอแนวทางการแก้ไขปัญหาหนี้นอกระบบ วิธีการศึกษาครั้งนี้ ใช้วิธีวิจัยแบบผสมโดยการสัมภาษณ์เชิงลึกกับข้าราชการจำนวน 5 คน ซึ่งเป็นผู้ประสบปัญหาเป็นหนี้นอกระบบระยะเวลา 5 ปีขึ้นไป และการวิเคราะห์ข้อมูลโดยใช้สถิติเชิงพรรณนา โดยใช้แบบสอบถามเป็นเครื่องมือกลุ่มตัวอย่างในการศึกษาครั้งนี้คือ บุคลากรที่เป็นลูกจ้าง/พนักงานสังกัดกรมส่งเสริมการปกครองส่วนท้องถิ่น จำนวน 130 คน และบุคลากรที่เป็นข้าราชการ สังกัดกรมส่งเสริมการปกครองส่วนท้องถิ่น จำนวน 70 คน รวมเป็นจำนวนทั้งหมด 200 คน ประสบปัญหาเป็นหนี้นอกระบบระยะเวลาอย่างน้อย 1 ปีผลการศึกษาจากแบบสอบถามพบว่ากลุ่มตัวอย่างที่ได้ทำการศึกษาส่วนใหญ่เป็นเพศชาย มีอายุน้อยกว่า 30 ปี มีสถานภาพโสด ไม่มีบุตร และส่วนใหญ่เป็นพนักงาน ลูกจ้าง อาศัยอยู่อพาร์ทเม้นท์ รายได้เฉลี่ย 15,001-30,000 บาท และรายจ่ายเฉลี่ยต่อเดือนละ น้อยกว่าหรือเท่ากับ 15,000 บาท ส่วนเกินครึ่งมีการวางแผนการใช้จ่าย มีการบริหารจัดการหนี้ มีการวางแผนการเลือกใช้จ่ายกับสิ่งของจำเป็นและสิ่งของไม่จำเป็น ภาระหนี้สินที่มีในปัจจุบันเป็น สินเชื่อส่วนบุคคล และบัตรเครดิตรองลงมา ซึ่งจำนวนบัตรเครดิตส่วนใหญ่มีเพียงแค่ 1 ใบ ประเภทหนี้สินส่วนใหญ่เป็นสินเชื่อบัตรเครดิต และสินเชื่อบัตรเงินสดรองลงมา วัตถุประสงค์การก่อหนี้ส่วนใหญ่เกิดจากการใช้อุปโภคบริโภค ส่วนผู้มีอิทธิพลต่อการตัดสินใจก่อหนี้มากที่สุดคือ ตนเอง ก่อหนี้เพื่อตนเอง แนวโน้มก่อหนี้ในอนาคตคือ เพื่อใช้อุปโภคบริโภค ซึ่งจากข้อมูลจะเห็นได้ว่าถึงแม้มีการวางแผนค่าใช้จ่าย แต่ก็ยังมีสัดส่วนในเรื่องการใช้จ่ายด้านอุปโภคบริโภคอยู่ในระดับมาก และอาจทำให้บางช่วงที่ต้องการเงินเพื่อใช้ในจ่ายนั้นไม่เพียงพอ ซึ่งทำให้ก่อหนี้ในอนาคตได้ ผลการศึกษาสาเหตุที่ส่งต่อการตัดสินใจใช้บริการหนี้นอกระบบนั้นคือ การถูกปฎิเสธสินเชื่อหรือไม่ผ่านการพิจารณาอนุมัติจากสถาบันการเงินในระบบ เพราะถูกมองว่าเป็นผู้ที่ไม่มีความสามารถในการชำระหนี้ในอนาคตได้ หรือหากอนุมัติไปแล้วจะเกิดความเสี่ยงสูงที่จะมีหนี้เสีย ซึ่งการใช้หลักเกณฑ์การพิจารณาผู้กู้นั้น สถาบันการเงินใช้หลัก 5C และ 5P แต่หากพิจารณาโดยถี่ถ้วนแล้วมีอีกหลากหลายวิธีที่จะสามารถพิสูจน์ได้ว่า ผู้กู้นั้นบริสุทธิ์ใจที่จะกู้เงินและมีความสามารถในการชำระหนี้ได้ ซึ่งพบว่าสถาบันการเงินยังขาดความยืดหยุ่นและความเป็นมิตรกับผู้กู้นั้นเองข้อเสนอแนะจากการศึกษา (1) ระดับนโยบายภาครัฐใช้นโยบายการแก้ไขปัญหาผ่านกระทรวงการคลังออกมาในลักษณะการรวมหนี้ เพราะปัจจุบันผู้กู้ส่วนใหญ่เป็นหนี้หลากหลายทาง ซึ่งภาครัฐสามารถแก้ไขได้โดยการรวมหนี้ (2) ระดับสถาบันการเงินให้ปรับรูปแบบการให้บริการมีความเป็นมิตรกับผู้มาขอใช้บริการ มีความยืดหยุ่น (3) ระดับด้านสวัสดิการของบุคลากรหน่วยงานขนาดเล็กควรหารือและตกลงร่วมกัน จัดตั้งสหกรณ์ภายในหน่วยงานเพื่อช่วยเหลือกลุ่มพนักงาน ลูกจ้างให้สามารถกู้เงินฉุกเฉินในวงเงินขนาดเล็กได้ และให้ดอกเบี้ยตามความเหมาะสม ซึ่งอาจจะระดมทุนกับเจ้าหนี้นอกระบบ โดยดึงกลุ่มคนเหล่านี้ให้เข้ามาสู่ระบบที่ถูกต้องตามกฎหมาย และจัดสวัสดิการช่วยเหลือกลุ่มพนักงาน ลูกจ้าง โดยการสร้างอาชีพและจัดหาสถานที่เพื่อขายของและทำการตลาดโฆษณาเพื่อเป็นแหล่งการค้าสำคัญของจังหวัด
DOI: 10.14457/tu.the.2016.1377
title: Social capital in municipal solid waste management in Thai municipality

description: The main objectives of this study consists of the following: 1) investigating the determinants of MSW generation and collection cost, 2) examining the role of social capital to promote community participation in household waste recycling, and 3) performing economic evaluation for the application of social capital to MSW management.To investigate the determinants of MSW generation and collection cost, the data was collected from questionnaires that were posted to 570 municipality’s executives/chiefs across the country. In the analysis of the relationship between social capital and community participation on recycling activities, the data was collected from households with a total of 500 observations in the Bang Kruai Town municipality: Nonthaburi was selected as the case study.  Then, the economic evaluation of the application of social capital and community participation to MSW management was performed by using the cost benefit analysis (CBA).The results of this study showed that the population growth and urbanization were the key factors in the MSW generation, which results in a rapid growth of the MSW collection cost. Considering the role of social capital in MSW management, social capital is associated with the collaboration of the community in household waste recycling.  The households’ participation in recycling activities has significantly reduced household wastes by about 32 percent. The estimated economic benefit from the application of social capital to build participation in MSWM of the municipality in three scenarios includes a social capital that causes the network to access the household waste recycling activities: this is for one-fourth, one-third and a half of all community in the municipality. In the case of social capital causing the network to participate in the recycling of waste, one-fourth of the entire community in the municipality enabled the cost of collection to come down from the recycling of waste compared to the ratio of savings to investment (SIR) was between 1.945 to 3.037 times and the adjusted internal rate of return was between 55.2% to 105.2%. Meanwhile, the case of one-third of the entire community in the municipality with the ratio of savings to investment (SIR) was between 2.309 to 2.829 times and the adjusted internal rate of return was between 75.7% and 110.3%. Finally, the case of a half of the entire community in the municipality with the cost of collection down from the recycling of waste compared to the ratio of savings to investment (SIR) was between 2.881 and 3.037 times and the adjusted internal rate of return was between 110.8% and 120.6%.
DOI: 10.14457/tu.the.2016.1378
title: Optic disk detection and segmentation approaches based on vessel network

description: Precise localization of the optic disk (OD) in retinal images is one of the challenges in ophthalmic image processing. Although many efforts have been made towards finding automated numerical solutions, they often fail on retinal images characterized by poor quality. Therefore, we introduce three novel methods namely, Vessel Transform (VT), Vessel Vector based Phase Portrait Analysis (VVPPA), and Hybrid Approach (HA) for automatic detection of the OD based primarily on retinal blood vessels. To localize OD, VT finds a set of solution in an image space that yields the smallest sum of distance from a solution point to clusters of vessels. VVPPA uses convergence points obtained from Phase Portrait Analysis (PPA) operated on vectors derived from vessels to get the location of OD. The HA uses a set of rules obtained from a decision tree to alternate using VT and VVPPA. These three methods are integrated with the scale space approach (SS) to obtain the OD boundary. The integration of VT, VVPPA, and HA with SS is defined by SSVT, SSVVPPA, and SSHA, respectively. The new algorithms have been tested against the existing methods: fuzzy convergence and circular transform. The numerical experiments demonstrate that our proposed algorithm outperforms the existing methods, especially on poor quality images. For localization of the OD, the HA gets the highest accuracy of 98% regardless of poor image quality and satisfactorily comparable with the existing method for the fair ones. For OD segmentation, all approaches are generally better than the existing methods.Specifically, SSVT obtains the highest positive predictive value (PPV) of 79.22% while SSHA gets the highest sensitivity of 53.05%, respectively for poor quality images.